Vzgojni načrt OŠ Trnovo – maj, 2009


I. UVOD
Z vzgojnim načrtom kot šola določamo načine doseganja in uresničevanja ciljev in vrednot iz 2. člena Zakona o osnovni šoli, v katerem so opredeljeni cilji osnovnošolske vzgoje in izobraževanja:

· zagotavljanje kakovostne splošne izobrazbe vsemu prebivalstvu; 

· spodbujanje skladnega telesnega, spoznavnega, čustvenega, moralnega, duhovnega in socialnega razvoja posameznika z upoštevanjem razvojnih zakonitosti; 

· omogočanje osebnostnega razvoja učenca v skladu z njegovimi sposobnostmi in interesi, vključno z razvojem njegove pozitivne samopodobe; 

· pridobivanje zmožnosti za nadaljnjo izobraževalno in poklicno pot s poudarkom na usposobljenosti za vseživljenjsko učenje; 

· vzgajanje in izobraževanje za trajnostni razvoj in za dejavno vključevanje v demokratično družbo, kar vključuje globlje poznavanje in odgovoren odnos do sebe, svojega zdravja, do drugih ljudi, svoje in drugih kultur, naravnega in družbenega okolja, prihodnjih generacij; 

· razvijanje zavesti o državni pripadnosti in narodni identiteti, vedenja o zgodovini Slovencev, njihovi kulturni in naravni dediščini ter spodbujanje državljanske odgovornosti; 

· vzgajanje za obče kulturne in civilizacijske vrednote, ki izvirajo iz evropske tradicije;

· vzgajanje za spoštovanje in sodelovanje, za sprejemanje drugačnosti in medsebojno strpnost, za spoštovanje človekovih pravic in temeljnih svoboščin; 

· razvijanje pismenosti in razgledanosti na besedilnem, naravoslovno-tehničnem, matematičnem, informacijskem, družboslovnem in umetnostnem področju; 

· razvijanje pismenosti ter sposobnosti za razumevanje in sporočanje v slovenskem jeziku, na območjih, ki so opredeljena kot narodnostno mešana, pa tudi v italijanskem in madžarskem jeziku; 

· razvijanje sposobnosti sporazumevanja v tujih jezikih;

· razvijanje zavedanja kompleksnosti in soodvisnosti pojavov ter kritične moči presojanja;

· doseganje mednarodno primerljivih standardov znanja; 

· razvijanje nadarjenosti in usposabljanja za razumevanje in doživljanje umetniških del ter za izražanje na različnih umetniških področjih; 

· razvijanje podjetnosti kot osebnostne naravnanosti v učinkovito akcijo, inovativnosti in ustvarjalnosti učenca.«.


Oblikovanje in uresničevanje vzgojnega načrta je odprta tema in dejavnost, ki jo učiteljski zbor, Svet staršev in Svet šole potrdi enkrat letno, kar pomeni, da je vsako leto odprt za spremembe in se vsako leto znova tudi ovrednoti.

Pri pripravi in uresničevanju vzgojnega načrta smo sodelovali strokovni delavci šole ter učenci in starši. 

Pri snovanju vzgojnega načrta smo izhajali iz štirih stebrov (Delors: mednarodna komisija v okviru UNESCA, 1996):

1. UČITI SE, DA BI VEDELI

2. UČITI SE, DA BI ZNALI

3. UČITI SE, DA BI ZNALI ŽIVETI V SKUPNOSTI

4. UČITI SE, DA BI ZNALI BITI IN ŽIVETI S SEBOJ

Vzgojni načrt šole podpira predvsem uresničevanje zadnjih dveh stebrov, ki bolj posegata na vzgojno področje.

Upoštevali smo:

a) KLJUČNE VREDNOTE IZOBRAŽEVANJA:

· samospoštovanje in skrb zase,

· spoštovanje drugih in skrb zanje,

· občutek socialne odgovornosti,

· zavezanost učenju,

· občutek pripadnosti 

in

· b) KLJUČNE KVALITETE:

· osnovne osebne, medosebne in komunikacijske spretnosti,

· poznavanje in razumevanje sebe, medosebnih odnosov, pravic in dolžnosti ter dela.

Vzgojni načrt zajema naslednje vsebine:

1) VIZIJA

2) POSLANSTVO

3) VREDNOTE

4) PRAVILA ŠOLSKEGA REDA, ki natančno opredeljujejo dolžnosti in odgovornosti učencev, načine zagotavljanja varnosti, pravila obnašanja in ravnanja, določajo vzgojne ukrepe za posamezne kršitve pravil, organiziranost učencev, opravičevanje odsotnosti ter sodelovanje pri zagotavljanju zdravstvenega varstva učencev 
5) HIŠNI RED
6) VZGOJNE DEJAVNOSTI (PROAKTIVNE IN PREVENTIVNE DEJAVNOSTI)
7) OBLIKE SODELOVANJA S STARŠI
8) POHVALE, PRIZNANJA, NAGRADE
9) PRAVILA RAVNANJA UČITELJEV

II. VIZIJA
Smo šola srčnih vrednot in odličnosti za zagotavljanje enakovrednih možnosti učencev in učiteljev v naši državi, Evropi in po svetu.

III. POSLANSTVO
Prizadevamo si za razvoj vsakega posameznika v močno, samozavestno, spoštljivo in razgledano osebnost, ki se je sposobna odzivati na izzive časa in prostora.

IV. VREDNOTE
Vrednote so podlaga za čim kvalitetnejše oblikovanje in uresničevanje vzgojnega načrta – takega, ki nam bo služil v veliko oporo pri vzgoji in izobraževanju ter  nam omogočil uresničiti cilj graditve odnosov, ki so v današnjem času tako zelo pomembni. 

SRČNOST     ZNANJE     USTVARJALNOST    ODGOVORNOST     VARNOST

V. PRAVILA ŠOLSKEGA REDA 

Pravila šolskega reda zajemajo:

1. Pričakovanja do učencev in staršev.

2. Dolžnosti in odgovornosti vsakega učenca.

3. Možne posledice oz. ukrepi, ki se jih poslužujemo na OŠ Trnovo v primeru kršitev.

Opravičevanje odsotnosti, pravila obnašanja in ravnanja v posameznih situacijah in prostorih šole, organiziranost učencev ter sodelovanje pri zagotavljanju zdravstvenega varstva učencev so podrobneje navedeni v HIŠNEM REDU OŠ TRNOVO.

1. PRIČAKOVANJA

KAJ PRIČAKUJEMO OD UČENCEV?

· ODPRTOST DO ZNANJ, ZAVEDANJE DOLŽNOSTI, SPOŠTOVANJE, SKRB ZA OKOLJE

· REDNO  IN TOČNO PRIHAJANJE K POUKU

· ODGOVORNO OPRAVLJANJE ŠOLSKEGA DELA:

· delo pri urah (aktivno);

· poslušanje;

· skrb za urejeno učilnico;

· prinašanje pripomočkov;

· redno opravljanje domačih nalog.

· SKRB ZA LASTNO VARNOST IN VARNOST DRUGIH

· STRPNO OBNAŠANJE DO SOŠOLK IN SOŠOLCEV TER MEDSEBOJNO POMOČ


· ODGOVORNO OPRAVLJANJE DEŽURSTVA

· VEDENJE, S KATERIM PRIPOMOREJO K DOBREMU VZDUŠJU V SKUPINI

· SPOŠTOVANJE TUJE IN ŠOLSKE LASTNINE

· VSI UČENCI (OD 1. RAZREDA NAPREJ) ODRASLE DELAVCE ŠOLE VIKAJO IN NASLAVLJAJO TAKO KOT SE Z NJIMI DOGOVORIJO
KAJ PRIČAKUJEMO OD STARŠEV?

· POMOČ, PODPORA, SPODBUDA, DOSLEDNOST, STRPNOST

· POGOVOR, POTRPEŽLJIVOST, POHVALA

· ZGLED Z LASTNIM VEDENJEM

· SODELOVANJE

· SPREMLJANJE OTROKOVEGA DELA V ŠOLI

· UDELEŽBA NA GOVORILNIH URAH  IN RODITELJSKIH SESTANKIH

· ODZIV VABILU (če je mogoče) S STRANI RAZREDA, ŠOLE (posebne oblike sodelovanja: npr. predstavitve poklica, kakšna spremstva…)

· SPODBUJANJE ODGOVORNOSTI

· UKREPANJE SKUPAJ Z UČITELJEM

· IZKAZOVANJE LJUBEZNI OTROKU

· POZNAVANJE IN UPOŠTEVANJE ŠOLSKIH PRAVIL

· UPOŠTEVANJE POSTOPNOSTI PRI REŠEVANJU TEŽAV (učitelj oz. razrednik, ŠSS, vodstvo)

· DOSLEDNO JAVLJANJE IZOSTANKOV

· PREKINJANJE (MOTENJE) UČNEGA PROCESA  LE V NUJNEM PRIMERU

· SPOŠTLJIVA KOMUNIKACIJA

· KONSTRUKTIVNO REŠEVANJE PROBLEMOV

· OBVEŠČANJE ŠOLE  O OTROKOVIH POSEBNOSTIH

· SKRB ZA PRAVOČASNO VRAČANJE DOKUMENTACIJE ŠOLI (razni obrazci in soglasja)

· OBVESTILO O MOREBITNIH SPREMEMBAH (naslovu ali drugih podatkih) RAZREDNIKU – v roku 7 dni

2. POSEBEJ DOGOVORJENE DOLŽNOSTI IN ODGOVORNOSTI UČENCEV OŠ TRNOVO
Iz pričakovanj izhajajo  DOLŽNOSTI IN ODGOVORNOSTI UČENCEV naše osnovne šole, ki smo jih opredelili skupaj (učitelji, učenci in starši) na OŠ Trnovo:

Učenci točno prihajajo k pouku.

Obveščajo starše o obveznostih v šoli.

Izogibajo se vsakemu nasilju (Nedovoljeno je psihično, verbalno in fizično nasilje do sošolcev. Ni dovoljeno ustrahovanje sošolcev.)

Ne motijo drugih pri delu.

Vsak je odgovoren za lastno vedenje.

Vsak ima pravico delati v miru.

Učenci imajo spoštljiv medsebojni odnos in skrbijo za mlajše učence.

Se primerno obnašajo v jedilnici in ostalih šolskih prostorih.

Odgovorni so za šolsko delo. 

Poskrbijo za sprotno učenje in redno opravljajo domače naloge.


Opravičila prinesejo v dogovorjenem roku.

Upoštevajo pravila šolskega reda in hišni red.

Dosledno upoštevajo dogovorjena pravila o obnašanju na šolskem igrišču.

SPLOŠNE PRAVICE, DOLŽNOSTI IN ODGOVORNOSTI

UČENCI

Osnovna naloga: redno obiskovati šolo, se učiti in razvijati v skladu s potencialom, upoštevajoč socialno okolje.
	ODGOVORNOST


	PRAVICA

	· Dokončati delo po svojih zmožnostih.

· Sodelovati.

· Ne motiti drugih.


	· Učiti se.

	· Poskrbeti za lastno varnost in varnost drugih, v šoli in izven nje.

· Igrati se igre, s katerimi ne bomo poškodovali sebe ali drugega.

· V šolo prinašati pripomočke, ki jih potrebujemo v šoli.
	· Biti varen.

	· Spoštovati lastnino drugega.

· Sporočiti vodstvu informacijo o kakršnikoli poškodbi lastnine ali drugi neprimerni zadevi.


	· Vedeti, da je lastnina varna.

	· Spoštljivo obravnavati drugega.

· Poslušati drugega.


	· Biti spoštovan.

	· Tolerirati drugačna mišljenja.

· Ne poniževati drugega.


	· Imeti možnost izraziti svoje mnenje.

	· Upoštevati šolska pravila.

· Biti odgovoren za lastno vedenje in ravnanje.

· Poznati in sprejeti posledice neprimernega vedenja. 


	· Vedeti, kaj je sprejemljivo vedenje.



	· Druge obravnavati na ustrezen način.

(Ne stori nikomur tistega, kar ne želiš, da bi drugi storil tebi.)
	· Biti obravnavan na ustrezen način.

	· Upoštevati pravila komunikacije na šoli.
	· Biti slišan.


UČITELJI

Osnovna naloga:  usmerjati in nuditi podporo vsakemu učencu pri učenju in razvoju na splošno – znotraj šolske situacije.

	ODGOVORNOST


	PRAVICA

	· Sodelovati s starši.

· Pomagati učencem optimalno razviti njihove potenciale.

· Zagotoviti skrb.


	· Učiti v urejenem okolju.

	· Delovati na način, s katerim bo ustrezno pomagal učencem in sodelavcem.

· Graditi na zagotavljanju varnosti in pravilih zdravega življenja.

· Skrbeti za varnost v šolskem okolju.


	· Delati v zdravem in varnem okolju.

	· Oblikovati ustrezne socialne interakcije.
	· Biti spoštovan.



	· Tolerirati drugačna mišljenja.

· Ne poniževati drugega.


	· Imeti možnost, da izraziš svoje mnenje.

	· Določiti individualne in sodelovalne profesionalne razvojne potrebe.

· Dobiti podporo s strani sodelavcev.

· Biti deležen spoštljivega odnosa s strani sodelavcev in staršev.

· Biti informiran o zahtevanih odgovornostih.
	· S strani kolegov in staršev biti obravnavan profesionalno in spoštljivo.

	· Upoštevati pravila komunikacije na šoli.

· Odprto izražati skrbi.
	· Biti slišan, izražene ideje in mnenja pa spoštovana.


STARŠI / SKRBNIKI

Osnovna naloga:  nuditi podporo otroku - njegovemu razvoju na splošno ter učenju v in izven šole.
	ODGOVORNOST


	PRAVICA

	· Zagotoviti, da otrok redno in točno obiskuje šolo.

· Poskrbeti za material, ki ga otrok potrebuje za delo v šoli.

· Podpirati učitelja kot partnerja  pri razvoju otroka in učenju.


	· Pričakovati kvalitetno izobraževanje za svojega otroka.

	· Tolerirati drugačna mišljenja.

· Ne poniževati drugega.

· Komunicirati s šolo.


	· Biti obravnavan kot posameznik in dobiti priložnost izraziti lastno mnenje.

	· Upoštevati pravila komunikacije na šoli.

· Odprto izražati skrbi.
	· Biti slišan.

	· Spoznati, da je vsak otrok unikaten posameznik.

· Opogumiti svojega otroka, da bo delal v skladu s svojimi zmožnostmi.
	· Pričakovati, da se otrok razvija v skladu s svojimi potenciali.

	· Sprejeti informacijo na ustrezen način.

· Pokazati aktiven interes za otrokov razvoj (sodelovanje).

· Biti del šolskega podpornega okolja.
	· Biti informiran z otrokovim akademskim in socialnim razvojem.

	· Opogumiti otroka, da uporablja zdrave in varne oblike vedenja.

· Sprejeti in podpirati šolski preventivni načrt dela.

· Obvestiti šolo o odsotnosti otroka (po telefonu ali pisno).

· Obvestiti šolo o otrokovih posebnostih.
	· Pričakovati, da bo otrok v šoli varen.


3. MOŽNE POSLEDICE OZ. UKREPI, KI SE JIH POSLUŽUJEMO NA OŠ TRNOVO V PRIMERU KRŠITEV

V šolskem letu 2007/08 smo v okviru snovanja vzgojnega načrta identificirali ključne ovire, ki učence in učitelje ovirajo v vzgojno-izobraževalnem procesu. Opredelili smo načine ravnanja in možne ukrepe oz. posledice ob določenih kršitvah. V nadaljevanju so natančno opredeljene.

3/a:  MOŽNE POSLEDICE OZ. UKREPI, ki sledijo neodgovornemu vedenju, so lahko naslednji:

· praktične zadolžitve (družbeno-koristno delo: pomoč v jedilnici, knjižnici, pomoč hišniku, čistilki…);

· pisna razmišljanja;

· »TIME OUT«: učenca za 5 minut ob prisotnosti odrasle osebe odstranimo iz razreda; namen time-outa je umiritev učenca;

· delo v drugem razredu;

· vključitev v dejavnosti šolske prometne službe;

· dokončanje obveznosti po pouku;

· učenec nadoknadi izostanek po pouku (v tem primeru učitelj učenca in nadzornega učitelja seznani z obveznostmi, ki jih mora opraviti ter o zadržanju po pouku obvesti starše) ;

· tematska priprava razrednih ur;

· individualna vzgojna pogodba;

· vzgojni opomin.


	KRŠITEV
	NAČIN RAVNANJA
	POSLEDICA

	NEOPRAVIČENO IZOSTAJANJE OD POUKA
	1. Razrednik o odsotnosti otroka takoj, ko to izve, mogoče tudi posumi, da gre za neopravičeno izostajanje obvesti starše.

2. Sledi pogovor z učencem in starši (razrednik, ŠSS, ravnateljica). Skupaj ugotovijo vzrok izostanka.

3. V primeru nesodelovanja staršev se šola poveže s CSD-jem.
	1. Učenec dobi neopravičeno uro.  Izostanek nadoknadi po pouku in je dolžan samostojno nadoknaditi zamujeno v dogovorjenem času.

2. Možni drugi ukrepi po dogovoru – v sodelovanju s starši (glej točko 3/a).



	ZAMUJANJE K POUKU
	1. Učenec zamudi prvič (se oprosti, če je zamuda jutranja; vmesna zamuda se ne tolerira).

Učencu se tolerira ena jutranja zamuda na semester.

2. Učenec zamudi drugič (razrednik takoj obvesti starše in učenec dobi neopravičeno uro).

3. Če se neopravičeno izostajanje nadaljuje, sledi pogovor  z učencem in starši (razrednik, ŠSS, ravnateljica). Skupaj ugotovijo vzrok izostanka.

4. Skupaj sprejmejo načrt ukrepanja.


	1. Ob drugi jutranji in nadaljnjih zamudah sledi neopravičena ura. 

2. Vmesni zamudi (zamuda med poukom) takoj sledi neopravičena ura.

3. Možni drugi ukrepi po dogovoru (glej točko 3/a).

	NEUPOŠTEVANJE NAVODIL UČITELJA
	1. Učitelj se o kršitvi najprej sam pogovori z učencem.

2. V kolikor se kršitev ponavlja, sledijo pogovori po načelu postopnosti: pogovor z učencem in starši v ŠSS, pogovor pri ravnateljici.

3. Po potrebi se vključi zunanja institucija, skladno z dogovorom.
	Možni ukrepi po dogovoru (glej točko 3/a).

	MOTENJE POUKA
	1. Učitelj se o kršitvi najprej sam pogovori z učencem.

2. Učenec še naprej moti pouk: učitelj prosi dežurnega učenca, da gre po šolskega svetovalnega delavca ali drugega prostega učitelja. Do njegovega prihoda ostane učenec v razredu, nato sledi TIME OUT – 5 minut (pred razredom, skupaj s ŠSS oz. drugim učiteljem).

3. Po petih minutah se učenec vrne v razred in nadaljuje z delom po dogovoru.

4. Učenec še naprej moti pouk: sledi pogovor z učencem pri ravnateljici (učenec, razrednik, ŠSS).

5. Pokliče se starše in izpelje skupno srečanje, na katerem se prisotni dogovorijo o postopku pomoči učencu. Pripravi se individualna pisna pogodba.

6. Po potrebi se starši in šola povežejo z zunanjo institucijo.


	Možni ukrepi po dogovoru (glej točko 3/a).



	PONAVLJAJOČE SE NESPREJEMLJIVO VEDENJE NA DNEVIH DEJAVNOSTIH
	1. Zagotovitev dodatnega spremstva.

2. Če spremstva ni mogoče zagotoviti, učenec ostane na šoli in v prisotnosti učitelja ali ŠSS opravi obveznosti po dogovoru  z učiteljem.
	

	FIZIČNO IN VERBALNO NASILJE, NESPOŠTLJIV ODNOS DO UČENCEV IN DELAVCEV ŠOLE
	1. Učitelj ali drugi zaposleni se o kršitvi najprej sam pogovori z učencem.

2. V kolikor se kršitev ponavlja, sledijo pogovori po načelu postopnosti: pogovor z učencem in starši v ŠSS, pogovor pri ravnateljici.

3. Po potrebi se vključi zunanja institucija, skladno z dogovorom. Pripravi se individualna pisna pogodba.


	1. Pisno razmišljanje o dogodku ali drugi možni ukrepi (glej točko 3/a).

2. Pri ekstremnih vedenjskih odstopanjih je nujen urgentni prihod staršev po otroka v šolo, o čemer odloči ŠSS in ravnateljica.

	NEOPRAVLJANJE ŠOLSKIH OBVEZNOSTI, DOMAČIH NALOG, PRINAŠANJE PRIPOMOČKOV
	1. Pogovor učitelja z učencem.

2. Učitelj o neopravljanju obveznosti  ali neprinašanju pripomočkov obvesti razrednika.  

3. Po treh kršitvah razrednik obvesti starše in učenec mora opraviti obveznosti za nazaj.

4. Če se kršitve nadaljujejo, si to učitelj zabeleži in učenca seznani s posledicami neopravljanja šolskih obveznosti.
	Učenec, ki ne opravlja šolskih obveznosti in domačih nalog ter ne prinaša potrebnih pripomočkov za delo, ob koncu šolskega leta nima možnosti  za zvišanje ocene.



	NEKULTURNO OBNAŠANJE V JEDILNICI
	1. Opozorilo.

2. Kršitev se nadaljuje: odstranitev učenca iz jedilnice: TIME OUT (5 minut).

3. Vrnitev v jedilnico.

4. Kršitev se nadaljuje: sledi pogovor z učencem pri ravnateljici (učenec, razrednik, ŠSS). Po potrebi se pokliče starše.
	Delo v jedilnici po pouku. Drugi možni ukrepi po dogovoru (glej točko 3/a).

	UNIČEVANJE INVENTARJA, NEPRIMEREN ODNOS DO LASTNIH IN TUJIH IZDELKOV
	Takojšen pogovor z učencem (razrednik, ŠSS, ravnateljica) in obvestilo ter pogovor s starši.
	1. Učenec poravna oz. povrne škodo (denar, izdelek, čiščenje…).

2. Učenec poda pisno razmišljanje v 3 dneh oz. izpolni druge zadolžitve po dogovoru (glej točko 3/a).

	NEUPOŠTEVANJE RAZREDNIH PRAVIL IN PRAVIL ŠOLSKEGA IN HIŠNEGA REDA
	1. Učitelj se o kršitvi najprej sam pogovori z učencem (o opažanjih obvesti razrednika).

2. V kolikor se kršitev ponavlja, sledijo pogovori po načelu postopnosti: pogovor z učencem in starši v ŠSS, pogovor pri ravnateljici.

3. Po potrebi se vključi zunanja institucija, skladno z dogovorom. 

4. Pripravi se individualna pisna pogodba.


	Možni ukrepi po dogovoru (glej točko 3/a).

	MOBILNI TELEFONI
	1. Prva kršitev: učitelj učencu odvzame mobilni telefon in mu ga vrne ob koncu šolske ure.

2. Druga in nadaljnje kršitve: učitelj učencu odvzame mobilni telefon in ga preda ravnateljici. Po mobilni telefon pridejo starši.


	

	NEVESTNO DEŽURANJE IN OPRAVLJANJE DOLŽNOSTI REDITELJA
	1. Učenec ne opravlja dolžnosti  dežurnega učenca v avlah šole: učitelj oz. razrednik ga opozori.

2. Stanje se ne izboljša: razrednik zamenja dežurnega učenca.
	Možni ukrepi po dogovoru (glej točko 3/a).

	
	1. Učenec ne opravlja dolžnosti reditelja: razrednik ga opozori.

2. Stanje se ne izboljša: razrednik mu podaljša dežurstvo za en teden.


	

	Vsa pravila  veljajo  za vse učence – od 1. do 9. razreda.




VI. HIŠNI  RED 
ŽELIMO, DA BI SE V ŠOLI DOBRO POČUTILI. K TEMU BOMO PRISPEVALI VSI S PRIMERNIM VEDENJEM IN UPOŠTEVANJEM PRAVIL HIŠNEGA REDA.

Pravilnik o hišnem redu ureja vprašanja pomembna za življenje na OŠ Trnovo in vsebuje:

1. Splošna načela

2. Območje šole in površine, ki sodijo v šolski prostor

3. Poslovni čas in uradne ure

4. Organizacija življenja in dela na šoli

5. Uporaba šolskega prostora in vzdrževanje reda v njem

6. Potek vzgojno-izobraževalnega dela

7. Ukrepi, ki zagotavljajo varno in mirno življenje in delo

8. Ostala pravila, ki zagotavljajo varnost in red

9. Fizično nadzorovanje in varovanje območja šole 

10. Opravičevanje odsotnosti

11. Posredovanje osebnih podatkov

12. Obveščanje staršev

13. Prehodne in končne določbe

1. SPLOŠNA NAČELA

1. člen

Pravila hišnega reda temeljijo na medsebojnem spoštovanju, strpnosti in razumevanju med učenci, učitelji, ostalimi delavci šole in obiskovalci šole ter zagotavljajo najbolj ugodne pogoje za delo. 

2. člen

Učitelji, delavci šole, učenci in obiskovalci so soodgovorni za varnost oseb in imetja. Spoštovati morajo pravilnike in predpise, ki to urejajo.

3. člen

Vsi udeleženci vzgojno izobraževalnega procesa in izvajalci drugih nalog so se dolžni držati pravil hišnega reda. Ob kršitvi pravil hišnega reda bo šola kršitev obravnavala v skladu s tem dokumentom in s Pravilnikom o pravicah in dolžnostih učencev v osnovni šoli. 

2. OBMOČJE ŠOLE IN POVRŠINE, KI SODIJO V ŠOLSKI PROSTOR

4. člen

Pravila hišnega reda veljajo za učence, učitelje ter ostale zaposlene in občasne obiskovalce v šolskih prostorih. V šolske prostore OŠ Trnovo sodijo:

· celotna šolska stavba z dvema telovadnicama in knjižnico ter jedilnico,

· igrišča (igrišče za atletiko, igrišče za odbojko in večnamensko igrišče ter igrala),

· parkirišče za šolo,

· parkirišče za kratkotrajno parkiranje staršev ob Ziherlovi ulici,

· zelenice,

· intervencijska pot ob šolski kuhinji in v smeri iz parkirišča do zadnjega vhoda v šolo,

· dohodne poti do šole.

3. POSLOVNI ČAS IN URADNE URE

5. člen

Poslovni čas Osnovne šole Trnovo  je v času pouka od ponedeljka do petka od 6.30. do 17. ure; enak je tudi ob sobotah, če je v šolskem koledarju določeno, da takrat poteka pouk. Poslovni čas šole se v pouka prostih dneh lahko tudi spremeni, o čemer odloča ravnateljica šole. Obvestilo o spremembi poslovnega časa šole v pouka prostih dneh se objavi na spletni strani šole in na vhodu v šolo. 

URADNE URE 

Tajništvo in računovodstvo

Za poslovanje s strankami ima zavod uradne ure od ponedeljka do petka. 

V dopoldanskem času se uradne ure začnejo ob 9. uri in končajo ob 12. uri. 

Vsako prvo sredo v mesecu so uradne ure tudi v popoldanskem času. Začnejo se ob 14.00 in končajo ob 16.00.

Knjižnica

· ponedeljek, torek, sreda, petek: od 7.00 do 15.00

· četrtek: od 7.00 do 16.30

Uradne ure pedagoških delavcev so v času skupnih in individualnih govorilnih ur, roditeljskih sestankov in drugih oblik dela s starši. Določene so z letnim delovnim načrtom šole in urnikom.

Ravnateljica sprejema stranke po predhodnem dogovoru, razen v nujnih primerih.

Delovni čas se organizira in poteka skladno s šolskim koledarjem in urnikom. Starše in druge uporabnike obveščamo prek šolskih spletnih strani, oglasne deske, s publikacijo in pisnimi obvestili.
4. ORGANIZACIJA ŽIVLJENJA IN DELA NA ŠOLI

6. člen

Vzgojno – izobraževalno delo poteka po šolskem koledarju, ki je sestavni del LDN. Za posamezno šolsko leto je izdelan na osnovi pravilnika o šolskem koledarju, ki ga določi Ministrstvo za šolstvo in šport. 

7. člen

Vzgojno – izobraževalno delo poteka po urniku v šolskih prostorih. 

8. člen

Pravila hišnega reda veljajo tudi za vse oblike vzgojno – izobraževalnega dela, ki potekajo izven šolskih prostorov. 

5. UPORABA ŠOLSKEGA PROSTORA IN VZDRŽEVANJE REDA  V NJIH

Vhodi  v šolo

9. člen

Glavni vhod je namenjen učencem od 2. do 9. razreda, vsem zaposlenim, staršem in drugim obiskovalcem. 

Vhod na zadnji strani šole je namenjen izključno učencem prvih razredov in njihovim spremljevalcem. Starši z različno starimi otroki (npr. en otrok prvošolec, drugi otrok tretješolec) vstopajo v šolo z mlajšim otrokom, starejšega pa napotijo na glavni vhod.

Oba vhoda se odkleneta ob 6.30 uri in zakleneta ob 17. uri.

Vhod s parkirišča šole ni namenjen (dovoljen) vstopanju učencev.

Vhod pri kuhinji  je namenjen izključno zaposlenim v kuhinji in dostavi živil.

10. člen

Skozi šolska vrata učenci prihajajo mirno in tako zagotovijo varnost sebi in svojim vrstnikom. 

Učilnice

11. člen

V učilnicah se izvaja vzgojno-izobraževalni program. Ob koncu učne ure izvajalec dejavnosti in učenci pospravijo vse  uporabljene pripomočke v omare ali na določen prostor. Učenci pospravijo šolske potrebščine in morebitni material v torbe ali na določeno mesto v učilnici. Izvajalec vzgojno-izobraževalnega programa stalno nadzira dejavnosti in učence sproti opozarja na morebitne nevarnosti, ki nastajajo ob delu. Razred učenci zapustijo urejen.

      11/a. člen

ODKLEPANJE UČILNIC

V 1. triadi učitelj odklene učilnico ob 8. uri, sprejme učence in po potrebi opravlja individualne pogovore s starši. V 2. in 3. triadi učitelji odklenejo učilnice vsaj 5 minut pred začetkom pouka.

12. člen

V določenih učilnicah (tehnika, računalnica, fizikalnica, gospodinjska uč., likovna uč. in telovadnica) veljajo posebna pravila, s katerimi učitelj učence seznani na začetku šolskega leta.  Pravila so objavljena tudi v učilnici. V omenjene učilnice učenci vstopajo le v spremstvu učitelja, sicer so vedno zaklenjene.

Druge učilnice so lahko tudi odklenjene; o tem se sproti dogovarjamo v učiteljskem zboru.

Telovadnica

13. člen

V telovadnici so učenci vedno z učiteljem športne vzgoje ali z razrednim učiteljem. Dosledno upoštevajo njegova navodila za varno vadbo in varnost v garderobah. 

Zaželeno je, da vsi učitelji, ki izvajajo učno-vzgojni proces v telovadnici,  imajo športno opremo. Športni copati so obvezni.

Učenci v garderobi ne puščajo vrednih predmetov. Oddajo jih učitelju. Telovadijo le v ustrezni športni opremi. V kolikor je nimajo, jih učitelj ustrezno zaposli. 

Po končani učni uri pospravijo vse športne pripomočke na za to določena  mesta. Učitelj pred odhodom iz telovadnice preveri, če so vsi pripomočki na mestu in zaklene telovadnico. 

Učenci zapustijo garderobe in kopalnice čiste in urejene.

Enaka pravila veljajo tudi za vse izvajalce interesnih dejavnosti.

Jedilnica

14. člen

Prehrana v šoli

Šolska prehrana se pripravlja v šolski kuhinji. Vstop v kuhinjske prostore je dovoljen samo kuhinjskemu osebju, vodji šolske prehrane, ravnateljici in vzdrževalcem kuhinjske opreme. Vodja šolske prehrane lahko izjemoma dovoli vstop v prostore kuhinje tudi ostalim delavcem šole. Ob vstopu si morajo nadeti zaščitno belo haljo, katera visi pri vhodu v kuhinjo. 

Učenci lahko prejmejo v šoli tri obroke: malico, kosilo in popoldansko malico. 

Na malico in kosilo prihajajo v jedilnico po vnaprej določenem razporedu. 

Pred vsakim obrokom hrane si je potrebno umiti roke.

15. člen

Odmora  za malico

Odmor za malico traja 15 minut in je namenjen malici, ki jo učenci pojedo v jedilnici. Za učence 1. razreda je malica ob 8.30 uri. Učenci od 2. do 5. razreda malicajo po prvi učni uri, učenci od 6. do 9. razreda pa po drugi učni uri. 

Malico prinesejo v jedilnico kuharice ob pomoči rediteljev, prvemu razredu pa kuharica. Reditelji pridejo pripravit malico 10 minut pred koncem ure in jo pred razdelitvijo še enkrat preštejejo. 

Učenci pridejo na malico v spremstvu učiteljev, ki ostanejo z njimi do konca malice.  Učenci malico pojedo v jedilnici. Malicajo mirno in kulturno. 

Učenci, ki prinašajo svojo malico, jo pojedo s svojo skupino v jedilnici.

Učenci, ki ne malicajo, počakajo na hodniku - pred učilnico, v kateri bodo imeli naslednjo šolsko uro pouk.  

Učitelj, ki je tega dne dežuren v avlah, otroke pospremi v jedilnico in jih preda vodji prehrane in se vrne nazaj na dežurno mesto..

16. člen

V jedilnici se odpadki ločujejo. Učenci jih razvrstijo in odnesejo na določen prostor ob kuhinji, kjer jih kuharica še dokončno loči. 

Reditelji skrbijo, da so po končani malici mize v jedilnici pospravljene. 

Vodja prehrane je med obroki vedno prisoten v jedilnici.

17. člen

Kosilo

V jedilnico imajo vstop le učenci, ki so naročeni na kosilo.

Učenci, ki v šoli kosijo, po končanem pouku in drugih vzgojno – izobraževalnih dejavnostih odidejo na kosilo v spremstvu učitelja po vnaprej določenem urniku. Garderobo in torbe pustijo učenci podaljšanega bivanja v razredih, učenci ostalih razredov pa na določenem mestu v pritličju. 

Učitelji v podaljšanem bivanju spremljajo učence ves čas kosila, predmetni učitelji pa do razdeljevalnice hrane. V kolikor predmetni učitelj nadaljuje s poukom, nadzor nad učenci prevzame vodja prehrane.

Vstop v jedilnico je za učence dovoljen samo v copatih. Starši, katerih otroci ob njihovem prihodu še jedo, morajo otroka počakati pred jedilnico. 

Učenci morajo upoštevati pravila kulturnega obnašanja v jedilnici ter navodila učiteljev, vodje šolske prehrane in kuharic. 

18. člen

Popoldanska malica

Po 14. uri jo lahko prejmejo učenci v oddelkih podaljšanega bivanja oz. vsi, ki so naročeni nanjo. Reditelji jo pridejo iskat v kuhinjo in jo odnesejo v razred, po razdelitvi pa nazaj v kuhinjo. 1. razredom odnesejo malico v razred kuharice. 

19. člen

Varnost v jedilnici

Učenci prihajajo v jedilnico v spremstvu učitelja v koloni, brez prerivanja, suvanja in v tišini. V primeru neprimernega obnašanja učenca, ga učitelj oz. vodja prehrane napoti iz jedilnice. V jedilnici je prepovedano teči, ker je nevarnost spolzkih tal in posledično padca. S svojim vedenjem vsak poskrbi za lastno varnost in varnost drugih.

20. člen

Knjižnica

Knjižnica je za učence odprta od 7. do 15. ure, ob četrtkih pa do 16.30. Učenci v knjižnici upoštevajo navodila knjižničarke. Del knjižnice je namenjen tudi čitalnici.   Učenci se v knjižnici vedejo tako, da ne motijo ostalih. 

Del hišnega reda je tudi knjižnični red, ki ga pripravi knjižničarka skupaj z učiteljicami.

21. člen

Toaletni prostori

Na stranišče hodijo učenci  praviloma samo med odmori, razen učencev, ki imajo zdravstvene težave (starši morajo o tem obvestiti učitelja). Sanitarije zapustijo nepoškodovane in čiste ter si umijejo roke z milom. Učenci morajo odgovorno in racionalno ravnati z uporabo papirja in mila.

V toaletnih prostorih čistilka opravlja nadzor po vsakem odmoru. Poskrbi, da je na straniščih toaletni papir. 

Šolski inventar

22. člen

Vse osebe na šoli odgovarjajo za urejenost, opremo, učila in ostali šolski inventar. 

Vse poškodbe, ki nastanejo na opremi ali zgradbi, je potrebno takoj sporočiti učitelju, v tajništvo šole ali hišniku in vodstvu šole. V kolikor se za nastalo materialno škodo ugotovi odgovornost učenca, se o tem obvesti tudi njegove starše. O poravnavi škode se vodstvo šole dogovori z učencem in njegovimi starši.

Če je možno, se poškodbe in okvare sanirajo takoj, sicer pa v najkrajšem času. Za popravilo in sanacije skrbi hišnik.

23. člen

Učenci skupaj z izvajalci vzgojno-izobraževalnega programa skrbijo tudi za urejenost šolskih površin (zelenica, igrišče, …..).

6. POTEK VZGOJNO – IZOBRAŽEVALNEGA DELA

Prihajanje v šolo

24. člen

Učenci prihajajo v šolo po varnih poteh in upoštevajo pravila prometne varnosti. 

Učence do 8. leta starosti v šolo in iz nje obvezno spremljajo starši, oziroma druga oseba, ki so jo za to pisno pooblastili starši in o tem obvestili šolo. Starši oziroma pooblaščeni spremljevalci morajo v šoli otroka osebno predati odgovorni osebi. 

Učenci 1. nosijo rumeno rutko celo šolsko leto, v šoli in izven šole; učenci 2. razreda nosijo rumene rutke le izven šole (na poti).

25. člen

Učenci, ki v šolo prihajajo s kolesi, morajo imeti opravljen kolesarski izpit ali se pripeljejo v spremstvu staršev. Nositi morajo čelado in imeti ustrezno opremljeno kolo.

Kolesa lahko pustijo na za to predvidenih stojalih. Šola za kolesa ne prevzema odgovornosti. 

V šolo ni dovoljeno prihajati z motornimi kolesi, skiroji, rolerji, kotalkami in drugimi pripomočki za gibanje, ki imajo koleščke (npr. superge s koleščki).

26. člen

V šolo prihajajo učenci 10 minut pred začetkom pouka in ne prej, vsi učitelji pa 15 minut pred začetkom pouka. Učitelja počakajo mirno pred učilnico. 

27. člen

Ob prihodu v šolo se učenci preobujejo v copate v predprostoru pri vhodnih vratih oz. v pritlični avli pred steklenimi vrati. Svoja oblačila in obutev odnesejo v garderobo, ki jim je bila dodeljena na začetku šolskega leta. 

Jutranje varstvo

28. člen

Jutranje varstvo je organizirano od 6.30 do 8.00 ure in je namenjeno učencem od 1. do 5. razreda. Po končanem jutranjem varstvu se učenci odpravijo v matično učilnico. 

Učenci, ki so prijavljeni v jutranje varstvo, se morajo priključiti skupini in se ne smejo zadrževati na hodnikih brez varstva.

Pouk

29. člen

Pouk se začne ob 8.15 uri, predura  pa ob 7.25 uri. 

Učitelji morajo točno začeti in končati učno uro. 

Ob koncu učne ure vsak učenec zapusti svoj prostor urejen.

Učenci lahko zapustijo učilnico šele po dovoljenju učitelja.

Odmori

30. člen

Petminutni odmori med šolskimi urami so namenjeni prezračevanju prostorov,  kratkemu predahu, sprostitvi in mirni pripravi na naslednjo šolsko uro. V odmoru je tudi čas za opravljanje osebnih potreb. Učenci med odmorom s svojim vedenjem poskrbijo za svojo varnost ter varnost sošolcev in ostalih zaposlenih na šoli. 

Učenci 3. triletja v odmorih praviloma zamenjajo učilnico.

31. člen

Po končanem pouku je organizirano podaljšano bivanje za učence od 1. do 5.  razreda. Ti učenci gredo v spremstvu učitelja na kosilo, prav tako se jim priključijo učenci, ki so prijavljeni na kosilo, pa niso v podaljšanem bivanju. 

Šolske torbe ta čas pustijo na za to določenih mestih. 

Podaljšano bivanje in popoldansko varstvo

32. člen

Podaljšano bivanje se začne po končanem pouku in traja do 15.30. V času od 14.00 do 15.00 poteka učna ura, ki je namenjena opravljanju domačih nalog in drugim oblikam učno-vzgojnega procesa. V kolikor jih učenec ne opravi v šoli, jih dokonča doma. Učitelj mora na to opozoriti starše.

Dežurno varstvo je organizirano do 17.00.

Odhajanje iz šole

33. člen

Po končanem pouku učenci uredijo učilnico in se v spremstvu učitelja odpravijo proti šolskemu izhodu. Šolo zapustijo takoj po pouku, po kosilu ali po končani interesni dejavnosti. 

34. člen

Učenec lahko izjemoma zapusti šolski prostor v času pouka, če starši za odhod predhodno pisno zaprosijo razrednika ali učitelja, pri katerem bo odsoten. Šolsko poslopje lahko zapusti v primeru: 

- odhoda k zdravniku ali zobozdravniku,

- sodelovanja na športnem ali kulturnem področju izven šole.

V primeru, da se učencu v šoli zgodi kaj nepredvidenega ali da zboli, razrednik ali tajnica šole obvesti starše o dogodku oz. stanju ter se z njimi dogovori, kdaj in na kakšen način bo učenec odšel domov. Učenca pridejo iskat starši ali katera druga pooblaščena oseba. 

Samovoljno zapuščanje (brez dovoljenja) šolskega poslopja ali igrišča brez dovoljenja -  v času pouka ter vseh ostalih vzgojno-izobraževalnih dejavnostih, med odmori  in med podaljšanim bivanjem,  učencem ni dovoljeno. Šola ne prevzema odgovornosti za morebitne nezgode v primeru kršitve. 

Če učenec zapusti šolsko poslopje ali igrišče v času pouka, učitelj, ki poučuje tisto šolsko uro, obvesti starše in razrednika.
35. člen

Učenci, ki so vključeni v podaljšano bivanje in popoldansko varstvo, lahko starši ali pooblaščena oseba, prevzame osebno pri odgovornem oz. dežurnem učitelju. V kolikor učenec odhaja domov sam, mora imeti pisno dovoljenje staršev.

7. UKREPI, KI ZAGOTAVLJAJO VARNO IN MIRNO ŽIVLJENJE IN DELO

36. člen

Učitelji in ostali delavci šole so soodgovorni za izvajanje določil hišnega reda. 

Razredniki hišni red predstavijo učencem in staršem na začetku šolskega leta in po potrebi tudi med šolskim letom. Hišni red je vsem učencem, staršem in delavcem šole dostopen na javnem mestu (mapa dežurnega učenca)  in v šolski publikaciji.

37. člen

Dežurstva med odmori in poukom

Učenci dežurajo v pritlični avli ter v vseh treh nadstropjih. Dežura po en učenec v vsakem nadstropju na za to predvidenem mestu.

Dežurstvo v pritličju in tretjem nadstropju izvajajo učenci 8. in 9. razredov,  prične se ob 7.45 in traja do 14.00. V prvem in drugem nadstropju dežurajo učenci 6. in 7. razredov in sicer od 7.45 do 13.00.

38. člen

Dežurni učitelji

Dežurni učitelji od 7.45 do 8.15 ure spremljajo v avli v pritličju miren prihod učencev v šolo. 

Med glavnima odmoroma so v vseh avlah šole prisotni dežurni učitelji. Nadzorujejo dogajanje v šolskih prostorih. Dežurstvo strokovnih delavcev je urejeno po razporedu, ki ga objavi vodstvo šole v LDN.

Dežurni učenci in reditelji 

39. člen

Dežurne učence in reditelje določi razrednik, učitelj učne skupine ali učitelj podaljšanega bivanja.

40. člen

Osnovne naloge dežurnega učenca:

· pred pričetkom dežurstva prevzame v knjižnici  mapo dežurstva, ki je uradni dokument šole in jo tako tudi  hrani ter ob koncu vrne v knjižnico,

· v mapi so urnik, šolska knjižica, hišni red, obrazec dolžnosti in obveznosti dežurnega učenca ter pregledna tabela obiskov z opombami, v katere učenec zabeleži točne podatke o obiskovalcih, učencih zamudnikih, oziroma o učencih, ki so med poukom zapustili razred,

· po začetku pouka skrbi, da so garderobne omarice zaprte,

· staršem in obiskovalcem nudi informacije in jih pospremi oziroma napoti do želene osebe, 

· pri sprejemu je vljuden in pozoren, saj tako izraža odnos šole do vstopajočih,

· odgovarja in skrbi za svojo in skupno lastnino,

· svoje delo opravi vestno in odgovorno in ne dovoli zadrževanja učencev v njegovi bližini,

· v primeru da ima težave z obiskovalci, poišče pomoč pri najbližjem učitelju oziroma pri vodstvu šole,

· opravljajo zadolžitve, ki jim jih določijo delavci šole.

41. člen

Osnovne naloge reditelja:

       -     vodstvu šole javi odsotnost učitelja, če ga 5 minut po zvonjenju ni,

· na začetku učne ure javijo odsotnost učenca,

· prinašajo, razdelijo in pospravijo malico,

· brišejo tablo po navodilih učitelja.

8. OSTALA PRAVILA, KI ZAGOTAVLJAJO VARNOST IN RED

42. člen

V šolskih prostorih je v času pouka, med odmori, podaljšanim bivanjem in pri vseh dejavnostih, ki jih organizira šola, učencem prepovedano snemanje, fotografiranje, predvajanje zvočnega in slikovnega materiala. 

Snemanje je dovoljeno le v dogovoru z učiteljem in izrecno za namene doseganja ciljev pouka. Pri tem je potrebno upoštevati pravila o varstvu osebnih podatkov.

V šoli  je kakršnakoli uporaba mobilnih telefonov med poukom, v času odmorov in drugih dejavnosti, ki jih organizira šola, prepovedana. Enako velja za uporabo vseh elektronskih naprav kot so predvajalniki glasbe, elektronske igre in podobno.

V primeru kršitve mora učenec snemalne naprave ali elektronske pripomočke izročiti učitelju, ki jih preda vodstvu šole.

V primeru nujnega telefonskega klica domov se učenec obrne na učitelja in telefonski klic opravi v tajništvu šole ali šolski svetovalni službi.

V času učnega procesa in odmorov učenci ne žvečijo žvečilnih gumijev, ne konzumirajo bonbonov ter lizik.
43. člen

Učencem svetujemo, da dragocenih predmetov ali večjih vsot denarja ne nosijo v šolo. Zanje šola ne odgovarja.

44. člen

Prinašanje in uživanje alkohola, cigaret, drog ter raznih psihoaktivnih sredstev je v šoli, v njeni okolici in na dejavnostih, ki so organizirane izven šole, strogo prepovedano. 

45. člen

K pouku in ostalim organiziranim dejavnostim izven šole ( tabori, šola v naravi, športni in kulturni dnevi..) prihajajo učenci zdravi, tako da s svojim zdravstvenim in higienskim stanjem ne ogrožajo drugih.

46. člen 

Vse oblike nasilja (psihičnega, verbalnega in fizičnega) so prepovedane. Ob morebitnem pojavu nasilja je potrebno takoj obvestiti najbližjega učitelja, svetovalno službo ali vodstvo šole. 

Za učenca, ki je nasilen, poskrbi učitelj v sodelovanju s svetovalno službo.

Prepovedano je tudi skrivanje osebnih predmetov. 

47. člen

Učencem je  v šolo in organizirane izvenšolske dejavnosti prepovedano prinašati pirotehnične izdelke in druge nevarne predmete ( noži, frače, vžigalniki…), ki lahko poškodujejo udeležence v vzgojno – izobraževalnem procesu. 

48. člen

Zaradi varnosti lahko učitelj v prisotnosti učenca in odrasle osebe, ki jo učenec izbere sam, preveri vsebino šolske torbe.

Učitelj lahko učencu začasno prevzame snovi ali predmete, če z njimi moti pouk ali ogroža svojo varnost in varnost drugih ter jih po presoji preda vodstvu šole.

9. FIZIČNO NADZOROVANJE IN VAROVANJE ŠOLSKE ZGRADBE

49. člen

V OŠ Trnovo je nad vsemi vhodi urejen videonadzor. Dostop do vpogleda v posnetke imajo za to pooblaščene osebe. Videonadzor je namenjen le varovanju šolskih prostorov v času, ko na šoli ni zaposlenih.

V času, ko je šola zaprta , šolsko poslopje varuje služba za varovanje.

50. člen

V šoli je prepovedano gibanje nezaposlenih na šoli, razen v primerih, ko so dogovorjeni z enim od zaposlenih delavcev oz. v času govorilnih ur, roditeljskih sestankov ali drugih oblik sodelovanja šole s starši in širšo okolico. 

10. OPRAVIČEVANJE ODSOTNOSTI

51. člen

Učenec ima možnost koristit pet prostih dni. Razrednik mu jih ne omogoči v primeru  negativnih ocen, neopravičenih izostankov in neprimernega vedenja. 

Starši morajo razredniku napovedati odsotnost tri dni vnaprej, osebno ali v pisni obliki. 

52. člen

Starši morajo v petih dneh po izostanku učenca razredniku sporočiti vzrok izostanka. Če učenec izostane več kot tri dni, starši pa razredniku niso sporočili vzroka izostanka, razrednik o tem obvesti starše. 

Odsotnost učenca zaradi bolezni ali drugega opravičljivega razloga morajo starši opravičiti osebno ali v pisni obliki najkasneje v petih dneh po odsotnosti. Če razrednik v omenjenem roku ne prejme opravičila, se šteje, da je izostanek neopravičen. Kadar učenec izostane zaradi bolezni več kot pet šolskih dni, razrednik lahko zahteva uradno zdravniško potrdilo o opravičenosti izostanka. 

11. POSREDOVANJE OSEBNIH PODATKOV

53. člen

Starši so dolžni v sedmih dneh v pisni obliki sporočiti spremembe osebnih podatkov, ki so jih šoli posredovali na začetku šolskega leta. 

12. OBVEŠČANJE STARŠEV

54. člen

Šola obvešča starše s pisnimi in ustnimi obvestili. 

Šola pisno obvešča starše:

· s pisnimi obvestili, ki jih pripravi razrednik, svetovalna služba, drugi strokovni sodelavci ali vodstvo šole,

· s šolsko publikacijo,

· s spletno stranjo šole,

· po elektronski pošti,

· preko beležke v šolski publikaciji.

Šola ustno obvešča starše:  

· na dopoldanskih in popoldanskih govorilnih urah in roditeljskih sestankih,

· na dogovorjenih razgovorih,

· v posameznih primerih tudi po telefonu.

13. PRAVILA RAVNANJA UČITELJA V PRIMERU POŠKODBE UČENCEV

Učitelj o vsaki poškodbi takoj obvesti vodstvo šole. V kolikor zaradi varnostnih razlogov ne more zapustiti razreda, pošlje enega izmed učencev, da  obvesti oz. prosi za pomoč šolskega svetovalnega delavca ali ravnateljico.

V tajništvu dobi obrazec (zapisnik o poškodbi), ki ga še isti dan izpolni. O poškodbi obvesti starše.

VII. VZGOJNE DEJAVNOSTI

Šola načrtuje in izvaja vzgojne dejavnosti na ravni šole, na ravni posameznih razredov ali

oddelkov in po potrebi tudi  na ravni posameznih učencev.

7 navad, ki nas lahko povezujejo:

- ODGOVORNOST, POSLUŠANJE, PODPIRANJE, PRISPEVANJE, SPODBUJANJE, ZAUPANJE,     

  PRIJATELJSTVO

Na naši šoli verjamemo v način, da takrat, ko imamo problem, 

sedemo skupaj in ga rešimo.

Naš cilj:

· pomagati učencem, da dosežejo največ, kar lahko, in razvijejo osebno odgovornost in samokontrolo 

· izogibati se prisili, grožnjam ali nagradam; naučiti se, kako izpolniti svoje osnovne človeške potrebe   na odgovorne in učinkovite načine in kako reševati probleme z razgovorom.

Vsi izbiramo vse, kar delamo. Izbiro lahko vedno izboljšamo.

Pogovor

Pogovor je osnova vzgojnega delovanja. Poteka na različnih ravneh:

· učenec – učenec;

· učenec – učitelj (in starši);

· učenec – učitelj – ŠSS (in starši);

· učenec – učitelj – ŠSS – vodstvo šole (in starši);

· s skupino učencev in celotno oddelčno skupnostjo.

V pogovor se lahko vključuje šolska svetovalna služba in vodstvo šole – odvisno od  primera.

Svetovanje, posvetovanje in usmerjanje

Svetovanje, posvetovanje in usmerjanje je namenjeno učencem, posredno pa tudi njihovim staršem, pri

reševanju težav, s katerimi se srečujejo in so povezane 

· z razvojnim obdobjem učenca,

· z učno učinkovitostjo učenca,

· z odnosi na vseh nivojih (učenec-učenec, učenec-učitelj, učenec-starši…)

· z razvijanjem samopodobe in prevzemanjem odgovornosti za svoja ravnanja.

Usmerjanje in svetovanje lahko poteka:

· po dogovoru, praviloma pred in po pouku, v času pogovornih in prostih ur oziroma po dogovoru s starši.

Cilji svetovanja in usmerjanja učencev so:

· postavljanje lastnih ciljev in načinov uresničevanja,

· učinkovitejša organizacija šolskega in domačega dela,

· spremljanje dela in napredka,

· razmišljanje in samovrednotenje svojega vedenja in odnos do drugih,

· prevzemanje odgovornosti za svoja ravnanja,

· sprejemanje drugačnosti,

· nenasilno, učinkovito reševanje problemov ...

V primerih, ko strokovni delavec presodi, da otrok potrebuje dalj časa trajajoče spremljanje, usmerjanje in svetovanje v okviru šole, se v soglasju s starši v svetovalni službi odpre osebna mapa za učenca, ki potrebuje pomoč in svetovanje. V primeru, da se pri učencu pojavljajo težave in oblike vedenja, ki jih obravnava v šoli ne more omiliti, izboljšati ali odpraviti, staršem predlagamo obravnavo v zunanjih ustanovah.

PROAKTIVNE IN PREVENTIVNE DEJAVNOSTI
Proaktivne in preventivne dejavnosti ter vzpodbujanje učencev za učenje različnih socialnih veščin so pomemben del programa osnovne šole. 

Izvajajo jih lahko učitelji, strokovni delavci, zunanji sodelavci in starši.

Poleg staršev, ki so temeljni otrokovi vzgojitelji, smo učitelji in drugi strokovni delavci odgovorni za osebni in socialni razvoj otrok.  EDEN TEMELJNIH CILJEV VZGOJE IN IZOBRAŽEVANJA JE IZRAŽANJE SPOŠTOVANJA IN STRPNOSTI DO DRUGIH. Ključne spretnosti, ki jih bo družba v prihodnosti zahtevala od vsakega posameznika, izhajajo iz treh odločilnih področij: učenja, odnosov in izbiranja (»life know how«). Pri učencih je nujno razvijati osebne, medosebne komunikacijske spretnosti, poznavanje in razumevanje sebe, medosebnih odnosov, pravic in dolžnosti. Brez tega ne morejo učinkovito funkcionirati v medosebnih odnosih in se spopadati z življenjskimi zahtevami ter konstruktivno prispevati k razvoju družbe, ko odrastejo. Na učence se trudimo prenašati ključne vrednote, kot so: samospoštovanje in skrb zase, spoštovanje drugih in skrb zanje, občutek socialne odgovornosti, občutek pripadnosti… To počnemo znotraj formalnega kurikula, največkrat pa v vsakodnevnih življenjskih interakcijah. Učenci potrebujejo izobraževanje za vrednote, ki jih bodo jasno naučile razumeti, kaj je prav in kaj narobe, kako reagirati v določenih situacijah, kako rešiti problem, kako se odzvati na pojave nasilja, če se le-to pojavi.

Sodelovanje in timsko delo sta na vsakem koraku, na vseh področjih delovanja postavljena v ospredje. Sestavni del medsebojnih odnosov pa so tudi konflikti, ki naj bi se jih učenci naučili reševati. Vemo, da pravočasno prepoznavanje problemov omogoči tudi njihovo rešitev. 

Teme, katerim želimo nameniti posebno pozornost in za katere menimo, do so pomembna točka življenja otrok, mladostnikov in odraslih v sodobnem času, so naslednje:

· ZAVEDANJE SAMEGA SEBE, SPOZNAVANJE SAMEGA SEBE (prepoznavanje želja, strahov in upov, talentov, pomanjkljivosti in drugih lastnosti, ki so sestavni del nas) in DRUGIH

· MEDSEBOJNI ODNOSI, REŠEVANJE KONFLIKTOV/iskanje rešitev, pogovori, učenje strategij za razčiščevanje sporov oz. njihovo preprečitev, oblikovanje stališč, izmenjava izkušenj

· VARNA RABA TEHNOLOGIJE in ZAVEDANJE NEVARNOSTI (odvisnosti od tehnologije)

· SPODBUJANJE UČINKOVITE MEDSEBOJNE KOMUNIKACIJE

· SPORAZUMEVANJE/ interakcija in komunikacija z drugimi

· OSEBNA ODGOVORNOST, PREVZEMANJE ODGOVORNOSTI ZA SVOJA DEJANJA/ posledice zame in druge

· BONTON 

· NAŠE DOLŽNOSTI IN PRAVICE

· ODNOS DO NASILJA

· SKRB ZA LASTNO VARNOST IN ZDRAVJE

· UČENJE UČENJA

· NAŠE ŽELJE, SANJE, CILJI

· POGOVORI O POČUTJU

· OBVLADOVANJE ČUSTEV (spoznavanje odnosa med mislimi, čustvi in dejanji; pravilno prepoznavanje čustvenih stanj pri drugih; razvijanje sposobnosti za konstruktivno izražanje čustev);

· VRSTNIŠKA POMOČ

· »BESEDE BOLIJO«

· OBVLADOVANJE ČUSTEV

· EMPATIJA

· SAMOPODOBA (spoštovanje sebe, priznavanje svojih sposobnosti in talentov, ter s. in t. drugih)
· DROGE, ALKOHOL – temeljni problem mlade populacije

· ŽALOST, PREBOLEVANJE IZGUBE NAJBLIŽJIH

· VAJE SPROŠČANJA

· STRPNOST IN SPREJEMANJE DRUGAČNOSTI/ strpnost do vrstnikov, učiteljev, staršev….

· INTEGRACIJA DEJAVNOSTI Z ARAZVIJANJE ČUSTVENE IN SOCIALNE INTELIGENCE

Možnosti izvajanja navedenih tem so različne (vnaprej pripravljene diskusije, okrogle mize, sprotno reševanje problematike v vsakdanjih situacijah, igre vlog, priprava različnih akcij, delo po skupinah, učenci v vlogi moderatorjev,  …) in so odvisne od specifike posameznega oddelka ter dogovora o zadolžitvah za različne naloge znotraj oddelčne skupnosti ali na ravni šole kot celote, odvisno od evalvacijskih analiz, odvisno od potreb, posebnosti in specifike posameznih skupin.

Izvajamo jih lahko v okviru:

· rednega pouka,

· razrednih ur,

· znotraj različnih projektov (šolski, državni, mednarodni), 

· taborov in šole v naravi,

· dnevov dejavnosti (kulturni, naravoslovni, športni, tehniški dnevi) in projektnih dnevov ali interesnih dejavnosti…

Ključnega pomena so načrtovane in premišljene dejavnosti, ki omogočajo otrokom spoprijemanje s problemom socialnega vedenja in jim pomagajo razširiti razumevanje celotnega spektra medosebnih odnosov. 

Vsako šolsko leto načrtujemo prednostne preventivne dejavnosti za učence, v katere

vključujemo tudi zunanje sodelavce iz različnih zunanjih institucij (dr. Bogdan Polajnar – Društvo projekt človek), za starše (Šola za starše, organizacija predavanj glede na aktualno problematiko zadnjih let) in celoten kolektiv. 

Preventivne dejavnosti za starše izvajamo preko predavanj ali delavnic za starše z delavci šole

in zunanjimi sodelavci.

VIII. OBLIKE SODELOVANJA S STARŠI
Šola s starši razvija vzajemno-sodelovalni odnos na vzgojnem in učnem področju. Starši so naši pomembni partnerji v vzgoji in izobraževanju otrok, saj le s skupnim in enotnim delovanjem, pomočjo drug drugemu in pozitivnimi vzpodbudami ter usmerjanjem lahko naše otroke vzgojimo v odgovorne, spoštljive, samozavestne, razgledane posameznike, ki se bodo sposobni odzivati na izzive časa in prostora, v katerem živimo.

Trikotnik učenec-učitelj-starši je nujen za kvaliteten vzgojno-izobraževalni uspeh in dobro počutje otroka v šoli. Proces vzgoje se začne v družini, primarni družbeni skupnosti, vsekakor pa pri vzgoji sodeluje in jo dopolnjuje šola, ki skupaj z družino oblikuje prihodnost otroka.

Naše sodelovanje poteka na formalni in manj formalni ravni. Poslužujemo se različnih oblik sodelovanja, odvisno od ciljev, ki jih želimo skupaj doseči.

Sodelujemo pri oblikovanju življenja in dela šole. Na šoli z veseljem sprejemamo izražene pobude, predloge, razmišljanja staršev, pozitivne in negativne kritike, izmenjujemo stališča, mnenja, kar vedno pripomore k izboljšanju kakovosti šole.   

Ustaljene oblike sodelovanja so naslednje: govorilne ure, roditeljski sestanki, individualni pogovori, telefonski pogovori, komunikacija preko elektronske pošte, srečevanje na različnih predavanjih, ki jih organiziramo na šoli,  ali šolah za starše. Starši sodelujejo v razrednih ali šolskih projektih, se vključujejo v najrazličnejše delavnice, prireditve, na razredni ali šolski ravni, vzajemno sodelujemo pri reševanju sprotne, aktualne problematike…

Predstavniki staršev sodelujejo v Svetu staršev in v Svetu šole.

IX. POHVALE, PRIZNANJA, NAGRADE
Po vrednostni lestvici si v zaporedju sledijo:

1. POHVALA, ki jo lahko dobi posameznik ali skupina

· lahko je ustna ali pisna

· je priznanje za opravljeno delo in spodbuda za doseganje nadaljnjih zastavljenih ciljev 

2. PRIZNANJE, ki ga dobi manjše število učencev ali skupin

· podeljuje se enkrat na leto, ob zaključku šolskega leta
· je dodeljeno otroku, ki je na določenem področju naredil nekaj izjemnega (nivo šole, predstavnik šole, večletno izjemno delo), priznanje za dosežke pri nekem primerjanju.

3. NAGRADA, ki jo dobi manjše število posameznikov

· posameznik jo dobi za večkratne izjemne dosežke na določenem področju;

· nagrada je podeljena v praktični, materialni obliki (izlet, knjiga, tečaj), kot vrsta »plačila« za vestno opravljeno delo.

· učenec je nagrajen za trud (vložen čez vseh 9 let), poglobljeno znanje, odličen uspeh

· materialna pridobitev (motivacija za naprej)

· nagrada šole – posebno priznanje za izjemen dosežek (knjiga); posebna nagrada šole se nam zdi zelo pomembna

· stvar, ki jo dobiš za nek dosežek (npr. simbolično darilce)

4. POSEBNA NAGRADA

· najvišja oblika priznanja OŠ Trnovo, ki jo lahko dobi učenec na osnovi postavljenih kriterijev

MOŽNE VRSTE NAGRAD:

1. diploma, medalja, pokal, kipec

2. vstopnica, darilni bon 

3. majica z napisom OŠ Trnovo

4. knjižna nagrada

5. nagradna ekskurzija

	POHVALA

	KOMU?  
	· vsem udeležencem učno-vzgojnega procesa učencem (učenci, učitelji, drugi zaposleni – kuharice, čistilke…, starši, donatorji)



	KRITERIJI ZA POHVALO
	· vse pohvale argumentira predlagatelj

      Kriteriji za pohvalo učencev:

· individualni napredek, osebna rast vsaj na enem področju, prijazen odnos do sošolcev in drugih, pomoč sošolcem in drugim, aktivno sodelovanje pri organizaciji in izvedbi različnih prireditev in dejavnosti

· preseganje samega sebe na učnem področju 

· vzorno vedenje (spoštljivost do vrstnikov in vseh odraslih v šoli in izven nje)

· pomoč sošolcem na različnih področjih

· prizadevno delo učenca v oddelčni skupnosti ali za individualni napredek učenca 

· primerno obnašanje, trud čez celo leto

· izkazano izjemno znanje (osebnostna širina, poglobljeno znanje) na posameznih področjih

· najlepši zvezek

· velika osebna angažiranost pri šolskem delu

· izjemni športni dosežki pri zastopanju šole

· prostovoljno opravljanje družbeno-koristnega dela, pomoč drugim, skrb za njih, sodelovanje na šolskih prireditvah

Kriteriji za pohvale drugim udeležencem (starši, učitelji, drugi delavci šole) se oblikujejo sproti.



	KDO JO  PREDLAGA?
	· razrednik, učitelj, mentor, ravnatelj, učenci, razred-skupina, starši, drugi strokovni delavci šole (mentorji….), trenerji, oddelčna skupnost, oddelčni učiteljski zbor.



	KDO JO  IZREČE/ PODELI?
	· razrednik, mentor, ravnatelj, učitelj, učenci, starši, ob posebnih priložnostih ravnateljica



	OB KAKŠNI PRILOŽNOSTI SE PODELI 


	Ustna pohvala podeljena sproti.

Pisne pohvale: 

· ob zaključku šolskega leta (delo v razredu), ob prireditvi (izjemen dosežek DOV, projekti)
· v okviru razreda, skupine, ekipe (primerno izbran trenutek s strani predlagatelja in osebe, ki pohvalo izreče, npr. razredna ura/sproti, zadnji šolski dan v razredu ob podelitvi spričeval)



	ČASOVNA OPREDELITEV 

	· priložnostna pohvala ob dogodku (sproti, ko je zaslužena)

· pisne pohvale: ob zaključku šolskega leta (delo v razredu), po prireditvi (izjemen dosežek DOV, projekti)




	PRIZNANJE 

	KOMU?  
	· vsem udeležencem učno-vzgojnega procesa 



	KRITERIJI ZA PRIZNANJE
	· večletna, dolgotrajna prizadevnost in doseganje vidnih rezultatov na tekmovanjih (področna, državna), večletna prizadevnosti pri interesnih, športnih, drugih dejavnostih, večletno prizadevno delo v oddelčni  skupnosti, klub učencev, v šolskem parlamentu 

· dosežek, ki presega okvire razreda, prispevek k ugledu in prepoznavnosti šole
· donatorstvo, sponzoriranje, prostovoljno delo – sodelovanje (starši, donatorji), doseganje vidnih rezultatov na različnih področjih (učenci)

· naj razred (možno po določitvi kriterijev)



	KDO GA  PREDLAGA?
	· strokovni delavci šole, trenerji, mentorji…; odloči komisija za priznanje (4-članska komisija, ki jo določita ravnatelj in predlagatelj) ali učiteljski zbor

· razrednik/učitelj predlaga, potrdi učiteljski zbor

· učenci

· ravnateljica organizacije



	KDO GA  IZREČE/ PODELI?
	· razrednik – ravnatelj, odvisno od teže nagrade



	OB KAKŠNI PRILOŽNOSTI SE PODELI 


	· zaključna prireditev

· zadnji šolski dan v razredu

· slavnostna podelitev

· skupna prireditev (npr. dan odprtih vrat)

· valeta



	ČASOVNA OPREDELITEV 

	· ob zaključku šolanja

· ob skupni prireditvi – odvisno od prireditve – kulturni praznik, dan odprtih vrat, zaključek šolskega leta




	NAGRADA, POSEBNA NAGRADA

	KOMU?  
	· vsem udeležencem učno-vzgojnega procesa 



	KRITERIJI ZA NAGRADO
	· doseganje vidnih rezultatov na različnih področjih (učenci) - sodelovanje na posebnih projektih, prostovoljno vključevanje (učenec samoiniciativno opravi dodatno delo - nekaj, kar ni obvezno in za kar se učenec odloči sam)

· posebni dosežki na področju dvigovanja ugleda šole
· večletno aktivno sodelovanje, ki ni nujno povezano z učnim uspehom in sodelovanjem (upoštevanje vrednot šole)

· uspešno opravljen projekt

· donatorstvo, sponzoriranje, prostovoljno delo – sodelovanje

· veliko dosežkov, nabranih v celotnem poteku šolanja



	KDO JO  PREDLAGA?
	· strokovni delavci šole, mentor, trenerji, razrednik, učiteljski zbor…; odloči komisija za priznanje (4-članska in predlagatelj) ali učiteljski zbor
· POSEBNA NAGRADA: predlaga ravnatelj


	KDO JO  IZREČE/ PODELI?
	· ravnateljica



	OB KAKŠNI PRILOŽNOSTI SE PODELI 


	· valeta

· zaključna prireditev

· POSEBNA NAGRADA: podelitev na valeti



	ČASOVNA OPREDELITEV 

	· samo ob zaključku šolskega leta
· POSEBNA NAGRADA: ob zaključku šolanja

· takoj po zaključku posebnega dogodka

